ከተከሰቱም በኋላ ከክልሎች ፍቃድ ውጪም ቢሆን የፌደራል መንግሥት ጣልቃ ገብቶ ግጭቱን በማስቆም ኃላፊነቱን መወጣት አለበት። ክልሎች በራሳቸው ዘዴ «ያስቆሙታል» ተብሎ ጊዜ መውሰድ አያስፈልግም። በፌደራሊዝም ሰበብ የሚጣሰው ሕገ መንግሥቱ ስለሆነ ሕገ መንግሥቱን ለመጠበቅና ለማስከበር ማንኛውንም አማራጭ መጠቀም አለብን። በድንበር ሰበብም ሆነ በሕዝቦች የሕይወት መስተጋብር ምክንያት የሚፈጠሩ ችግሮች በሰላማዊና በሰላማዊ መንገድ ብቻ እንዲፈቱና ግጭቶች እንዳይከሰቱ ከክልል መሪዎች አንስቶ በየደረጃው የሚገኙ ባለሥል ጣኖች ሕዝባዊና መንግሥታዊ ኃላፊነ ታቸውን መወጣት አለባቸው። በመንግሥት እይታ ውስጥም ሁሉም ክልሎች በእኩልነት መታየት አለባቸው። በግጭቱ ለደረሰው ጉዳይ እጅ ያለበት ሁሉ እኩል ተጠያቂ ሆኖ ፍትሐዊ ርምጃ ሊወሰድበት ይገባል። በቅርቡ በተነሳው የሁለቱ ክልሎች አካባቢዎች ሕይወታቸውን ላጡ ዜጎች ልባዊ የህሊና ፀሎት በማድረግ ስብሰባው ቢከፈት በእጅጉ የሚደገፍ ነው።
